Henning Ottersen

Henning Ottersen (født 12. april 1985 i Drammen) er en norsk tidligere troppsturner som fra 1. oktober 2016 er landslagstrener for Norges landslag i troppsturn.

Norge har ikke tidligere hatt offisielt landslag i troppsturn i regi av Norges Gymnastikk- og Turnforbund, men dette ble etablert fra 1. januar 2017.Norges Gymnastikk- og Turnforbund  Historisk ansettelse!, besøkt 26. august 2016.

Utdanning og idrettskarriere
Ottersen har en bachelorgrad i idrettsvitenskap med spesialisering i idrettsbiologi fra Norges idrettshøyskole, og har også en bachelorgrad i visuell kommunikasjon fra Høgskolen i Buskerud.

Han har tidligere vært aktiv innen troppsgymnastikk, og deltok blant annet på Norges lag som vant TeamGym mix i Europamesterskapet i troppsgymnastikk 2010. Han har også to sølv- og én bronsemedalje fra andre EM, samt nærmere 30 NM-gull.Drammens Turnforening - Henning Ottersen, besøkt 26. august 2016.

Norge har lenge deltatt internasjonalt i troppsgymnastikk, men fram til 2017 med privat organiserte landslag i EM, og fra 2012 under navnet Team Norge. Ottersen har vært i trenerteamet i Team Norge siden oppstarten. Team Norges landslag har oppnådd blant annet sølv i mix og bronse for herrer i Europamesterskapet i troppsgymnastikk 2012 og Europamesterskapet i troppsgymnastikk 2014.

Han ble landslagstrener på full tid for det offisielle norske landslaget som ble etablert 1. januar 2017.

 Referanser 

 Eksterne lenker 
 Team Norge
 Presentasjon hos Drammens Turnforening
 Presentasjon hos Team Norge

Kategori:Norske troppsgymnaster
Kategori:Norske turntrenere
Kategori:Europamestere i troppsgymnastikk
Kategori:Fødsler i 1985
Kategori:Personer fra Drammen kommune